Sara Seppänen

Sara Seppänen (ent. Tuisku, s. 29. elokuuta 1982https://www.perussuomalaiset.fi/kansanedustajat/sara- seppanen/https://vaalit.yle.fi/vaalikone/eduskuntavaalit2023/13/ehdokkaat/705?lang=fi- FI Rovaniemihttps://www.eduskunta.fi/FI/kansanedustajat/Sivut/1538.aspx) on suomalainen perussuomalainen poliitikko ja kansanedustaja. Seppänen valittiin eduskuntaan vuoden 2023 eduskuntavaaleissa.Eduskuntaan valittiin 61 uutta kansanedustajaa – katso tästä heidät kaikki. Ilta-Sanomat 3.4.2023. Viitattu 5.4.2023. Ammatiltaan hän on luokanopettaja ja väitöskirjatutkija. Seppänen on myös Lapin liiton valtuuston puheenjohtaja. Rovaniemen kaupunginvaltuustossa hän on toiminut vuodesta 2017 ja Lapin hyvinvointialuevaltuustossa vuodesta 2021. == Tausta == Rovaniemeltä kotoisin oleva Seppänen kirjoitti ylioppilaaksi Ounasvaaran lukiosta vuonna 2001. Hän työskenteli koulunkäyntiavustajana Rovaniemellä vuosina 2001-2002. Kasvatustieteiden maisteriksi Seppänen valmistui Lapin yliopistosta vuonna 2009. Hän työskenteli vuosina 2012-2023 opettajana Rovaniemellä, jota ennen hän teki opettajan sijaisuuksia. Lisäksi Seppänen on ollut väitöskirjatutkijana Lapin yliopistossa. == Poliittinen toiminta == Ennen perussuomalaisiin liittymistä Seppänen (silloinen Tuisku) oli kokoomuksen jäsen. Hän oli ehdolla vuoden 2015 eduskuntavaaleissa kokoomuksen listalla, muttei tullut valituksi 2 211 äänellään. Seppänen valittiin kokoomuksen listoilta Rovaniemen kaupunginvaltuustoon ensi kertaa vuoden 2017 kuntavaaleissa, jolloin hän sai 640 ääntä. Seppänen toimi kaupunginhallituksen jäsenenä vuosina 2017-2019. Vuoden 2019 eduskuntavaaleissa Seppänen sai kokoomuksen listoilla 2 216 ääntä ja jäi ensimmäiselle varasijalle. Kokoomuksen Rovaniemen valtuustoryhmä erotti hänet ryhmästä vuoden 2019 keväällä luottamuspulan takia. Seppäsen katsottiin laiminlyöneen luottamustehtäviään sekä käyttäytyneen epäasiallisesti ja syrjineen toisia vaaliehdokkaita ja oman ryhmän valtuutettuja. Tiedotteessaan kokoomus ilmoitti myös, ettei puolueen arvoihin kuulu muunnellun totuuden tai virheellisten tietojen levittäminen, sääntöjen rikkominen, toisten mustamaalaaminen, uhkailu tai kiristys. Seppänen katsoi tiedotteen loukanneen kunniaansa ja teki asiasta rikosilmoituksen, joka ei johtanut syytteeseen. Samalla hän menetti paikan Rovaniemen kaupunginhallituksessa. Seppänen siirtyi perussuomalaisten kaupunginvaltuustoryhmään vuoden 2020 joulukuussa. Kuntavaaleissa 2021 Seppänen oli Rovaniemen perussuomalaisten ääniharava 775 äänellään ja tuli valituksi jatkokaudelle kaupunginvaltuustoon. Hän toimi kaupunginhallituksen jäsenenä vuosina 2021-2023. Seppänen valittiin eduskuntaan eduskuntavaaleissa 2023 11 153 äänellään, mikä oli eniten Lapin vaalipiirissä. Hänen ääniosuutensa Lapin vaalipiirin äänistä (11,4 %) oli maan toiseksi suurin suhteellinen ääniosuus. Suurempaan osuuteen (11,5 %) ylsi vain pääministeri Sanna Marin. Elokuussa 2023 uutisoitiin Seppäsen saaneen 5 000 euron vaaliavustuksen toimitusjohtajalta, jonka yritys on kytköksissä Hannukainen Mining Oy:n kaivoshankkeeseen. Seppänen oli ennen kevään 2023 eduskuntavaaleja vastustanut Hannukaisen suunnitteleman kaivoksen avaamista, mutta kertoi elokuussa tekemässään sosiaalisen median päivityksessä kannattavansa sitä. Seppänen kiisti, että hänen saamansa vaalirahoitus olisi vaikuttanut asiaan. == Vaalimenestys == Kuntavaalit Vuosi (kunta) Puolue Äänimäärä Tulos 2017 (Rovaniemi) Kokoomus 640 Valittiin. 2021 (Rovaniemi) Perussuomalaiset 775 Eduskuntavaalit Vaalit (vaalipiiri) Puolue Äänimäärä Tulos 2015 (Lappi) Kokoomus 2 211 Ei valittu. 2019 (Lappi) 2 216 Varalla. 2023 (Lappi) Perussuomalaiset 11 153 Valittiin. ==Yksityiselämä== Seppänen on naimisissa ja hänellä on kaksi lasta edellisestä avioliitosta. == Lähteet == Luokka:Perussuomalaiset poliitikot Luokka:Kansallisen Kokoomuksen poliitikot Luokka:Rovaniemen kaupunginvaltuutetut Luokka:Lapin vaalipiiri Luokka:Suomalaiset opettajat Luokka:Nykyiset kansanedustajat Luokka:Vuonna 1982 syntyneet Luokka:Elävät henkilöt Luokka:Lapin aluevaltuutetut